----

----

I Informácie

Komisia

----

Výmenný kurz eura (1)

2. júna 2006

(2006/C 130/01)

1 euro= 

----

(1)

Zdroj: referenčný výmenný kurz publikovaný ECB.

----

----

Súhrnné informácie o „Wijziging van de Vergoedingsregeling voor uittreding van vissers uit de visserij 2002“ [Zmene kompenzačnej schémy pre odchod rybárov z odvetvia rybolovu z roku 2002 v súlade s nariadením Komisie (ES) č. 1595/2004 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a uvádzaní na trh produktov rybného hospodárstva (Ú. v. EÚ L 291, 14.9.2004)]

(2006/C 130/02)

(Text s významom pre EHP)

Vysvetlenie: Nariadenie Rady (ES) č. 2792/1999 zo 17. decembra 1999, ktorým sa ustanovujú podrobné pravidlá a postupy týkajúce sa štrukturálnej pomoci Spoločenstva v sektore rybného hospodárstva (Ú. v. ES L 337, 30.12.1999), takzvané nariadenie FNOR, umožňuje prijímanie sociálno-ekonomických opatrení. Takéto opatrenia je potrebné prijať aj kvôli nedávnemu vyraďovaniu lodí (v septembri 2005).

Zmena kompenzačnej schémy pre odchod rybárov z odvetvia rybolovu z roku 2002 je v úplnom súlade s článkom 12 nariadenia FNOR, pokiaľ ide o podmienky, ako aj o výšku subvencií, ktoré sa majú poskytnúť.

Holandsko sa delí na dve oblasti: Flevoland – takzvané prioritné územie – a ostatné územie Holandska. V provincii Flevoland sa nachádza obec Urk, ktorá je dôležitým domovským prístavom pre rybárske lode. Rozpočet FNOR provincie Flevoland určený na sociálne opatrenia pre členov posádok rybárskych lodí je už vyčerpaný, v dôsledku čoho nezostávajú žiadne prostriedky na spolufinancovanie sociálnych opatrení v tejto prioritnej oblasti. Subvencia pre členov posádky s pobytom v obci Urk sa preto nebude spolufinancovať prostredníctvom FNOR, ale bude sa financovať v plnej výške z vnútroštátnych prostriedkov.

Kompenzačná schéma pre odchod rybárov z odvetvia rybolovu z roku 2002 je vnútroštátnou schémou, ktorá je k dispozícii pre rybárov z obce Urk, ako aj pre ostatných rybárov. Celkový rozpočet určený na túto schému je 1,8 milióna EUR. Predmetné oznámenie štátnej pomoci sa však týka iba pomoci, ktorá sa poskytuje ako subvencia rybárom s bydliskom v obci Urk.

Kompenzačná schéma je v súlade nielen s článkom 12 takzvaného nariadenia FNOR, ale aj s ostatnými požiadavkami, ktoré stanovuje nariadenie č. 1595/2004. Schémy pomoci sa teda vzťahujú na malé a stredné podniky a jednému príjemcovi možno vyplatiť pomoc, ktorá nepresiahne 1 milión EUR ročne.

Okrem toho sa ešte uvádza, že Kompenzačná schéma pre odchod rybárov z odvetvia rybolovu z roku 2002 je oznámená ako schéma pomoci (N 87/2002). Predmetná schéma pomoci je vyjadrená iba prostredníctvom zmeny a doplnenia uvedenej schémy, ale ide o novú schému pomoci.

Členský štát: Holandsko

Číslo pomoci: XF 2/2006

Región: Provincia Flevoland s obcou Urk, ktorá je dôležitým domovským prístavom pre rybárske lode (Provincie Flevoland, met Urk als belangrijke thuishaven voor vissersvaartuigen)

Názov schémy pomoci: Zmena a doplnenie kompenzačnej schémy pre odchod rybárov z odvetvia rybolovu z roku 2002, pričom toto oznámenie sa vzťahuje len na subvenciu pre členov posádok lodí, ktorých domovským prístavom je obec Urk.

Právny základ: Regeling van de Minister van Landbouw, Natuur en Voedselkwaliteit van 10 februari 2006, TRCJZ/2005/3704, houdende wijziging van de Vergoedingsregeling voor uittreding van vissers uit de visserij 2002, Stcrt. 2006, 37

Ročné výdavky plánované v rámci schémy pomoci: Celková suma, ktorá je k dispozícii pre celé Holandsko, určená na sociálne opatrenia pre odchod rybárov z odvetvia rybolovu, je 1 800 000 EUR. Suma, ktorá je potrebná na sociálne opatrenia pre členov posádky lodí, ktorých domovským prístavom je obec Urk, závisí od počtu rybárov z obce Urk, ktorí podajú žiadosť pred vyčerpaním maximálnej výšky subvencie 1 800 000 EUR.

Maximálna intenzita pomoci: Predčasný odchod rybárov z odvetvia námorného rybolovu: maximálne 500 EUR za každý kalendárny mesiac v období, ktoré začína v prvý deň mesiaca, v ktorom došlo k skončeniu platnosti pracovnej alebo spoločenskej zmluvy a končí v prvý deň mesiaca dovŕšenia veku 65 rokov.

Platí to pre osoby, ktoré k 1. januáru 2006 dovŕšili vek minimálne 56 rokov, ale ešte nedovŕšili vek 65 rokov.

Jednorazový príspevok v prípade, ak rybár ukončí svoju pracovnú činnosť v dôsledku vyradenia lode, na ktorej pracoval: 5 000 EUR

Rybár nemusí byť starší ako 55 rokov.

Jednorazová subvencia pre rybára za účasť na rekvalifikačnom kurze v prípade ukončenia jeho pracovnej činnosti v dôsledku vyradenia lode, na ktorej pracoval – zodpovedá skutočným nákladom na účasť v rekvalifikačnom kurze, maximálne do výšky 7 500 EUR.

Rybár nemusí byť starší ako 55 rokov.

Dátum implementácie: Od 1. marca 2006

Trvanie schémy pomoci alebo individuálnej pomoci: Do júla 2008 vrátane

Účel pomoci: Na základe zmeny Kompenzačnej schémy pre odchod rybárov z odvetvia rybolovu z roku 2002 je možné poskytnúť subvenciu rybárom, ktorí ukončia svoju činnosť v oblasti morského rybolovu.

Na jednej strane je to v dôsledku vyradenia lode, na ktorej rybár pracoval. V septembri roku 2005 bola otvorená Schéma znižovania kapacity v odvetví morského rybolovu pre rok 2005, na základe ktorej mohli vlastníci rybárskych lodí požiadať o poskytnutie subvencie v prípade, ak definitívne ukončili svoju činnosť v oblasti rybolovu. Toto vyradenie bude mať vždy za následok, že dotknutí rybári, ktorí pracovali na rybárskej lodi, stratia prácu. Cieľom predmetnej schémy je poskytnúť týmto rybárom príspevok na zmiernenie negatívneho vplyvu tejto skutočnosti na ich príjem.

Príspevok za predčasný odchod môže získať rybár aj v tom prípade, ak loď, na ktorej pracoval, nebola predmetom vyradenia.

Rybár, ktorý v dôsledku uvedeného vyradenia stratil zamestnanie, sa môže takisto rozhodnúť, že požiada o poskytnutie subvencie na účasť v rekvalifikačnom kurze, ktorý je zameraný na zamestnávanie v iných odvetviach hospodárstva okrem morského rybolovu.

Všetky opatrenia prispievajú k reštrukturalizácii lodného parku

Uveďte, ktorý z článkov 4 až 12 vrátane sa uplatňuje, a príslušné výdavky na schému pomoci alebo individuálnu pomoc, ktoré prichádzajú do úvahy: 

Článok 12

Sociálno-ekonomické opatrenia: Pomoc v prípade predčasného ukončenia činnosti rybárov a paušálne individuálne prémie, ktoré sú v súlade s článkom 12 ods. 1 a 2, článkom 12 ods. 3 písm. a), b) a c), článkom 12 ods. 4 písm. a) až e) vrátane, nariadenia (ES) č. 2792/1999 a prílohou č. III k tomuto nariadeniu, je zlučiteľná so spoločným trhom v zmysle článku 87 ods. 3 písm. c) zmluvy a nepodlieha oznamovacej povinnosti podľa článku 88 ods. 3 zmluvy, pokiaľ výška pomoci prepočítaná na ekvivalent subvencie nie je vyššia ako celková výška vnútroštátnych a komunitárnych subvencií pre rovnakú pomoc uvedená v prílohe č. IV k uvedenému nariadeniu.

Maximálna výška predmetných výdavkov, ktoré prichádzajú do úvahy, je 1 800 000 EUR. Podiel žiadateľov, ktorí pochádzajú z obce Urk na tejto sume závisí od celkového počtu žiadateľov, kým sa nedosiahne maximálna výška subvencií

Príslušný(-é) sektor(-y) hospodárstva: Morský rybolov

Názov a adresa orgánu poskytujúceho pomoc: 

Internetová stránka: www.hetlnvloket.nl

Odporúča sa následne použiť funkciu vyhľadávania.

Ďalšie informácie: 

Príslušná kontaktná osoba na stálom zastúpení:

----

----

Predbežné oznámenie o koncentrácii

(Prípad č. COMP/M.4234 — Carlson/One Equity Partners/Carlson Wagonlit)

(2006/C 130/03)

(Text s významom pre EHP)

----

(1)Ú. v. EÚ L 24, 29.1.2004, s. 1.

----

----

Predbežné oznámenie o koncentrácii

(Prípad č. COMP/M.4254 — Nordic Capital Fund VI/Dangaard)

Prípad, ktorý môže byť posúdený v zjednodušenom konaní

(2006/C 130/04)

(Text s významom pre EHP)

----

(1)Ú. v. EÚ L 24, 29.1.2004. s. 1.

(2)Ú. v. EÚ C 56, 5.3.2005. s. 32.

----

----

Dokumenty COM iné ako návrhy právnych predpisov prijaté Komisiou

(2006/C 130/05)

Tieto dokumenty sú dostupné na stránke EUR-Lex: http://europa.eu.int/eur-lex/lex/

----

----

Nevznesenie námietky voči oznámenej koncentrácii

(Prípad č. COMP/M.4189 — Deutsche Bank/Lone Star/Vivanco Gruppe)

(2006/C 130/06)

(Text s významom pre EHP)

Dňa 4. mája 2006 sa Komisia rozhodla neoponovať voči vyššie spomínanej oznámenej koncentrácii a vyhlásiť ju za kompatibilnú so spoločným trhom. Toto rozhodnutie je založené na článku 6 odsek 1 písmeno b) nariadenia Rady (ES) č. 139/2004. Úplný text rozhodnutia je dostupný iba v angličtine a bude dostupný verejnosti po tom, ako budú odstránené akékoľvek obchodné tajomstvá, ktoré by mohol obsahovať. Prístupný bude na:

----

II Úvodné akty

Komisia

----

Návrhy právnych predpisov prijaté Komisiou

(2006/C 130/07)

Tieto dokumenty sú dostupné na stránke EUR-Lex: http://europa.eu.int/eur-lex/lex/

----

III Oznámenia

Komisia

----

Výzva na podávanie návrhov týkajúcich sa aktivít v oblasti energetiky v rámci programu „Inteligentná Energia – Európa“ (Rozhodnutie č. 1230/2003 Európskeho parlamentu a Rady z 26. júna 2003, Ú. v. L 176 z 15. júla 2003)

(2006/C 130/08)

Výkonná Agentúra programu inteligentná energia pre Európu týmto zverejňuje výzvu na podávanie návrhov v rámci pracovného programu „Inteligentná Energia – Európa“ pre rok 2006. Dátum uzávierky tejto výzvy je 31. október 2006 pre všetky aktivity.

Podrobnosti ohľadom tejto výzvy a pokyny pre navrhovateľov týkajúce sa spôsobu predkladania projektov sú k dispozícií na nasledovnej internetovej stránke:

http://ec.europa.eu/energy/intelligent/call_for_proposals/index_en.htm

Informačného operátora programu „Inteligentná Energia – Európa“ je možné kontaktovať prostredníctvom internetovej stránky:

http://ec.europa.eu/energy/intelligent/contact/index_en.htm

----

----

Alpská konvencia – oznámenie o voľnom pracovnom mieste generálneho sekretára

(2006/C 130/09)

Pracovné miesto generálneho sekretára pre sektor Alpská konvencia je neobsadené. Bližšie informácie nájdete na internetovej stránke http://www.alpenkonvention.org.

----